In zien laeven hef meister Heuvel heel wat eschrevvene. Ovver de geschiedenis van den Achterhook, zo as in Oud Gelselaar en Geschiedenis van het land van Berkel en Schipbeek. Ok schref hee beukskes veur de legere schole: Kinderen op 't land en De wijde, wijde Wereld. Mor het bekendste is hee eworden met Volksgeloof en Volksleven en Oud-Achterhoeksch Boerenleven (1927). Dee geldt ok no nog as standaardwark. Wieters hef hee studies ovver Willem Sluyter, Jan Luiken en Christiaan Andersen eschrevvene en veur toeristen gidsen ovver den Achterhook, Twente en de Veluwe. Nao zienen dood hef zienen vriend Hendrik Odink ne bundel met nao elaoten wark uut egovven, Uit de Achterhoek, schetsen van land en volk. In 1973 hef zien dochter D. Onstenk-Heuvel in Nagelaten werk nog een antal artikelen van eur vader biejnene ebracht.